Diari Oficial de la Generalitat Valenciana


Sumari del DOGV 1841, del 07-08-1992 (1992/825647)

ORDRE de 13 de juliol de 1992, de la Conselleria de Cultura, Educació i Ciència, per la qual s'aproven les instruccions que regulen l'organització i el funcionament dels centres i programes municipals d'educació permanent d'adults i d'educació a distancia, mantinguts amb fons públics i que depenen de la Conselleria de Cultura, Educació i Ciència de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/13/(2)/dof/vci/html**

### Dades del document

Número de DOGV
:   1841

Data del DOGV
:   07-08-1992

Secció del DOGV
:   DISPOSICIONS GENERALS

Número del document
:   1992/825647


Data del document
:   13-07-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 13 de juliol de 1992, de la Conselleria de Cultura, Educació i Ciència, per la qual s'aproven les instruccions que regulen l'organització i el funcionament dels centres i programes municipals d'educació permanent d'adults i d'educació a distància, mantinguts amb fons públics i que depenen de la Conselleria de Cultura, Educació i Ciència de la Generalitat Valenciana.  
L'organització i el bon funcionament dels centres i programes municipals d'educació permanent d'adults i d'educació a distància constitueixen la garantia més immediata d'una activitat educativa eficaç, d'acord amb els principis i amb els objectius que contenen la Constitució Espanyola, l'Estatut d'Autonomia i les normes legals que els despleguen, singularment la Llei Orgànica del Dret a l'Educació, la Llei Orgànica d'Ordenació General del Sistema Educatiu, la Llei d'Us i Ensenyament del Valencià, i més específicament el Decret de creació del Programa per a l'Animació i Promoció de l'Educació Permanent d'Adults (EPA).  
Conscient d'això, la Conselleria de Cultura, Educació i Ciència ha regulat, en el marc de les seues competències, els aspectes fonamentals de la vida dels esmentats centres i programes municipals, mitjançant instruccions que s'han dictat per als diferents cursos acadèmics.  
Després de la publicació de la Llei Orgànica 1/1990, de 3 d'octubre, d'Ordenació General del Sistema Educatiu, s'ha obert un període de transició de deu anys. El Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu, ha marcat la cadència que seguirà la implantació dels nous currículums i l'extinció gradual dels plans d'estudis vigents.  
D'altra banda, la publicació dels decrets 20/1992, de 17 de febrer, (DOGV del dia 20) i 47/1992, de 30 de mare, (DOGV de 6 d'abril), pels quals s'estableixen, respectivament, els currículums de l?Educació Primària i Secundària Obligatòria a la Comunitat Valenciana, proporciona als diferents sectors de la comunitat educativa una referència clara sobre la qual orientar les seues expectatives i planificar la seua gestió.  
Correspon, doncs, a la Conselleria de Cultura, Educació i Ciència, introduir en l?organització dels centres i programes municipals modificacions i orientacions que els preparen perquè l'actual sistema educatiu deixe pas, paulatinament, al nou sistema establert.  
A més, l'article tercer de l?Ordre de 29 de juny de 1992, de la Conselleria de Cultura, Educació i Ciència, per la qual s'aproven les instruccions que regulen l?organització i el funcionament dels centres docents que imparteixen ensenyaments del segon cicle d'Educació Infantil, Pre-escolar, Primària, General Bàsica, educació especial, Secundària Obligatòria, Batxillerat i Formació Professional, mantinguts amb fons públics i que depenen de la Conselleria de Cultura, Educació i Ciència de la Generalitat Valenciana, estableix que els centres i programes municipals d'educació permanent d'adults i d'educació a distància, mantinguts amb fons públics i que depenen de la Conselleria de Cultura, Educació i Ciència, es regiran per les normes específiques que a aquest efecte es dicten.  
Per això, en virtut de les competències que m'atribueix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
S'aproven les instruccions que figuren com a annexos a aquesta ordre i a les quals s'haurà d'ajustar l?organització i el funcionament dels centres d'educació permanent d'adults i d'educació a distància mantinguts amb fons públics i que depenen de la Conselleria de Cultura, Educació i Ciència de la Generalitat Valenciana.  
Segon  
Les instruccions contingudes en aquesta ordre seran aplicables als programes municipals d'educació permanent d'adults i als centres privats que desenvolupen aquesta modalitat educativa, en tot allò que els efecte, d'acord amb la normativa vigent en aquesta matèria.  
DISPOSICIO DEROGATORIA  
Queden derogades:  
- L'Ordre de 26 d'agost de 1991, sobre organització i funcionament dels centres i programes municipals d'educació permanent d'adults i d'educació a distància, mantinguts amb fons públics i que depenen de la Conselleria de Cultura, Educació i Ciència de la Generalitat Valenciana (DOGV de 17 de setembre).  
- Totes les disposicions de rang igual o inferior a la present que s'hi oposen.  
DISPOSICIONS FINALS  
Primera  
S'autoritza les direccions generals d'Ordenació i Innovació Educativa, de Centres i Promoció Educativa, i de Règim Economia i de Personal, en l?àmbit de les respectives competències, a aclarir, adequar i desplegar les instruccions que s'aproven mitjançant aquesta ordre, i a dictar instruccions específiques per a l'organització i el funcionament dels centres i programes municipals que participen en el procés d'experimentació curricular en l?educació de persones adultes.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 13 de juliol de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Instruccions per les quals es regula l?organització i el funcionament dels centres i programes municipals d'educació permanent d'adults, presencial i a distància, mantinguts amb fons públics i que depenen de la Conselleria de Cultura, Educació i Ciència.  
I. Normes generals dels centres i programes municipals d'educació permanent d'adults (EPA)  
1. Els centres i programes municipals  
a) Els centres d'educació permanent d'adults, segons que estableix l?Ordre de 31 de maig de 1985, sense perjudici dels ensenyaments reglats equivalents a nivell d'EGB, seran focus d'animació de tota mena d'activitats culturals i formatives, d'acord amb les necessitats de les persones adultes ateses. Amb aquesta finalitat s'atendran els ensenyaments ocupacionals, la formació orientada a l?obtenció de treball, la realització d'activitats culturals obertes a l?entorn i l?orientació personal, educativa i professional de l'alumnat. A més a més, els centres d'EPA promouran la formació de persones eliminant estereotips sexistes que discriminen a la dona i li dificulten la seua incorporació i participació en el desenvolupament comunitari.  
b) Els cercles, aules i programes municipals d'EPA procuraran, dins de les pròpies possibilitats, una oferta educativa i cultural semblant a la del centre d'EPA. Pel que fa al cas, en coordinaran les activitats vinculats a un centre públic d'EPA i participaran en totes les reunions que es convoquen per tal de dur a terme aquesta coordinació. Al seu torn, el centre públic d'EPA n'oferirà els recursos i les activitats als cercles, aules i programes municipals que en depenguen i procuraran beneficiar-se de la mútua col·laboració. La direcció del centre públic d'EPA realitzarà les tasques de coordinació dels cercles, aules i programes que es troben vinculats al centre.  
c) Els centres, cercles, aules i programes municipals d'EPA fomentaran, en la mesura possible, la cooperació amb totes les entitats, col·lectius, associacions, etcètera, de l'entorn que puguen influir en l'educació de persones adultes.  
d) El centre d'EPA farà un esforç per a la integració de les persones adultes amb disminucions i els facilitarà l'accés a les activitats que puguen realitzar. Amb aquesta finalitat s'estudiaran les necessitats de mitjans especials de suport, si feia el cas, de les quals s'informarà al corresponent servei territorial de cultura i educació.  
e) El claustre de professorat estarà format per tot el professorat que preste serveis en el centre, cercle, aula o programa municipal i pel professorat de suport de què es puga disposar a temps parcial o per activitats especifiques durant el temps que exercesquen les seues funcions.  
f) El centre d'EPA amb un àmbit d'actuació que comprenga distintes localitats, estarà constituït per la totalitat d'unitats adscrites als municipis que conformen el seu àmbit territorial d'actuació. En aquest sentit, el claustre de professorat estarà format per tot el professorat que preste serveis en ' EPA, en qualsevol dels municipis que es troben dins de l'àmbit territorial d'actuació del centre.  
2. L'alumnat  
a) L'alumnat de nova incorporació a l?EPA haurà fet els 16 anys abans del 31 de desembre de l'any en que sol·licite la matrícula.  
b) Les característiques especials d'un centre d'EPA fan necessària la participació de l'alumnat en la gestió del centre a través dels representants que formen part dels seus òrgans col·legiats.  
3. El professorat  
Les activitats pròpies dels llocs de treball docents en centres, cercles i aules d'EPA declarats de caràcter singular pel Decret 83/1990, de 28 de maig, del Consell de la Generalitat Valenciana, són les que s'especifiquen en l?esmentat decret:  
- El desenrotllament dels ensenyaments reglats que s'establesquen per a l?EPA, presencial i a distància.  
- El foment de qualsevol tipus d'activitats culturals i formatives, d'acord amb les necessitats de les persones adultes que hi atenguen. Amb aquesta finalitat es tindran en compte els ensenyaments d'ocupació, la formació orientada a l?obtenció de treball, la realització d'activitats culturals obertes a l?entorn i l?orientació escolar i professional de les persones adultes que hi participen.  
- La promoció de la formació integral de les persones, eliminant-ne discriminacions i estereotips sexistes per a potenciar la seua participació i incorporació al desplegament de la comunitat on es troben.  
- La cooperació i coordinació amb associacions i altres entitats relacionades amb l?educació de les persones adultes en el seu àmbit territorial.  
- Aquelles altres que, amb caràcter específic, ordene la Conselleria de Cultura, Educació i Ciència per a un adequat compliment dels objectius previstos pel Programa per a l'Animació i Promoció de l?EPA.  
II. Programació general anual dels centres i programes municipals d'EPA  
Tots els centres i programes municipals mantinguts amb fons públics elaboraran, abans del primer dia de classe establert pel calendari escolar, la programació general anual del centre, que garantirà el desenvolupament coordinat de les activitats educatives, el correcte exercici de les competències dels diferents òrgans de govern i la participació de tots els sectors de la comunitat educativa i les empreses i les institucions de l?entorn quan es requeresca.  
Aquesta programació general anual haurà d'estar fonamentada en els elements potenciadors de les actituds, normes i valors que configuren la pròpia cultura i possibiliten a l'alumnat una millor integració en i comprensió del medi que els envolta.  
1. Contingut  
La programació general anual del centre o programa municipal serà elaborada per l?equip directiu, tenint en compte els acords i les propostes del claustre i del consell escolar i les propostes de millora de la programació anterior realitzades per la Inspecció Educativa i contindrà els aspectes següents:  
1.1. Horari general del centre o programa municipal  
Els horaris de les activitats, per grups i nivells, necessitaran l'aprovació dels serveis territorials de cultura i educació; amb aquest fi, es trametran, abans del 15 d'octubre, als serveis territorials corresponents.  
Aquests horaris, d'acord amb el que establesca l?ordre de calendari escolar vigent per a cada curs, s'acompliran en sessions de matí i de vesprada-nit distribuïdes, de dilluns a divendres, en els períodes lectius establerts, respectant les necessitats de l'alumnat i les disponibilitats organitzatives de cada centre o programa.  
La distribució de l'horari preveurà les diverses possibilitats d'agrupament flexible de l'alumnat, les tasques individualitzades, els treballs en equip, l'atenció a l'alumnat amb necessitats educatives especials i la relació amb el món del treball.  
La distribució de les hores disponibles del professorat, dins de les vint-i-cinc hores lectives, es realitzarà de manera que el centre assegure, quan calga, l'atenció directa a tot l'alumnat. Per a això, es tindrà en compte la disponibilitat de tot el professorat del centre, amb independència de la funció de coordinació didàctica o d'òrgan unipersonal que es realitze. Aquesta distribució estarà inclosa en l'horari general del centre.  
En tot cas, les propostes d'horari, d'agrupament i de models organitzatius s'ajustaran a l'atenció que puga dedicar el professorat dotat en plantilla i que la catalogació reconeix al centre.  
Els centres sol·licitaran als serveis territorials de cultura i educació, abans del 15 de setembre, l'autorització de l?horari especial del centre que vulguen aplicar durant el curs. Aquest horari es farà sempre de dilluns a divendres i en sessions de matí i de vesprada-nit.  
Els serveis territorials de cultura i educació podran autoritzar els horaris especials que no s'ajusten als criteris anteriors en els termes que reglamentàriament s'establiran.  
1.2. Pla anual de normalització lingüística  
D'acord amb l'article 9.5 del Decret 79/84, de 30 de juliol, (DOGV de 23 d'agost), i atenent el programa d'educació bilingüe que aplica cada centre, aquests programaran activitats que afavoriran la presència del valencià com a llengua vehicular, de relació i d'ús en tots els àmbits: pedagògics, de gestió, de convivència i de projecció en el seu entorn. El pla anual de normalització lingüística serà la concreció, per a cada curs, en propostes d'intervenció operativa, de les prescripcions del projecte de normalització lingüística del centre.  
són:  
Els programes d'educació bilingüe que poden aplicar els centres  
- Programa d'Ensenyament en Valencià. Decret 79/1984, de 30 de juliol (DOGV de 23 d'agost), article 9.  
- Programa d'Incorporació Progressiva del Valencià. Decret 79/1984, de 30 de juliol (DOGV de 23 d'agost), article 10.  
Els centres que no estiguen acollits a algun d'aquests programes s'atindran, per a l?elaboració del pla anual de normalització lingüística, al que estableix el Decret 79/84 de 30 de juliol (DOGV de 23 d'agost), article 4.  
En els territoris de predomini lingüístic castellà i ateses les diferències i nivells en el coneixement i ús del valencià i la particular situació sociolingüística, els centres, d'acord amb les seues possibilitats, podran elaborar el pla anual de normalització lingüística amb la finalitat d'establir les condicions mínimes de sensibilització, tant del mateix centre com de l?entorn social, per tal que puga fer-se efectiu el manament de l'article 21 de la Llei 4/1983, de 23 de novembre, d'ús i ensenyament del valencià (DOGV d?1 de desembre).  
1.3. Activitats docents  
1.3.1. programació de les activitats docents  
La programació de les activitats docents, inclosos els programes educatius específics i el programa d'acció per a la igualtat d'oportunitats entre dones i homes, serà realitzat coordinadament pel professorat que impartesca docència als diferents grups de persones adultes i inclourà:  
- objectius dels ensenyaments propis de cada cicle, àrea o modalitat educativa,  
- metodologia que s'utilitzarà,  
- adaptacions curriculars,  
- activitats, recursos i materials curriculars que utilitzaran,  
- temporalització de la programació, criteris i procediments d'avaluació fixats pel claustre.  
El claustre estudiarà aquestes propostes de programació, que elevarà a l'equip directiu per a la seua inclusió en la programació general anual del centre o programa municipal.  
El cap d'estudis, en coordinació amb la resta de l'equip directiu, coordinarà aquestes actuacions i en vetlarà pel seu correcte desenvolupament.  
1.3.2. Pla d'acció tutorial  
Serà elaborat pels tutors en col·laboració amb el departament d'orientació i s'hi establiran els criteris generals que hauran d'orientar la tasca de tots els professors-tutors al llarg del curs escolar.  
El pla haurà de preveure els criteris d'avaluació dels aprenentatges de l'alumnat, considerant, entre altres, les característiques i la situació personal de cada persona adulta i les necessitats educatives especials, per la qual cosa preveurà els criteris de coordinació dels professors-tutors amb tots els professionals de suport.  
Així mateix, hauran de planificar-se les activitats d'informació i assessorament acadèmic a l'alumnat, especialment a aquelles persones que han de prendre decisions davant diferents opcions educatives, i les que afavoresquen la màxima adaptació i participació de l'alumnat en el centre, especialment del procedent d'un altre nivell educatiu o de nou ingrés, i les que faciliten el desenvolupament personal de l'alumnat i la seua integració en el grup-classe.  
En el Centre Valencià d'Educació d'Adults a Distància (CEVEAD), s'establirà un sistema d'atenció a l'alumnat basat en tutories d'orientació i per àrees (grupals i individuals), presencials i a distància.  
1.3.3. Programa d'incorporació progressiva del valencià  
Cada centre i programa municipal elaborarà aquest programa fent referència a les àrees i matèries que s'impartirà en valencià, perquè l'alumnat puga aconseguir els objectius generals de formació i el domini de les dues llengües oficials, segons el que disposen els articles 9 i 10 del Decret 79/84, de 30 de juliol (DOGV de 23 d'agost).  
1.4. Activitats complementàries  
La programació de les activitats complementàries s'acomodarà als criteris elaborats pel consell escolar del centre o programa municipal i haurà d'explicitar:  
- Objectius, activitats, calendari, nivells, professorat que hi participa i itinerari en cas de desplaçament.  
- Previsió d'aspectes avaluables en l'activitat.  
1.5. Documentació administrativa   
La documentació administrativa i estadística de la programació general anual del centre o programa municipal estarà constituïda per:  
- Documentació d'organització del centre o programa municipal:  
a) Calendari de reunions del claustre i del consell escolar.  
b) Calendari de les sessions d'avaluació.  
c) Calendari de reunions dels equips de cicle.  
d) Calendari de reunions dels departaments.  
e) Horari general del centre, incloent-hi horari individual del professorat.  
- Quadre estadístic dels resultats acadèmics del curs anterior.  
- Quadre estadístic de la matrícula i la seua distribució per nivells i cicles.  
1.6. Relacions amb la comunitat  
Aquesta programació explicitarà un disseny dels canals de comunicació amb la comunitat, especificant objectius i activitats per al compliment d'aquest.  
1.7. Activitats d'orientació  
Aquestes activitats s'inclouran en la programació general anual del centre. S'hi hauran de detallar:  
1.7.1. El pla d'actuació del servei psicopedagògic escolar  
El pla d'activitats dels serveis psicopedagògics escolars determina les funcions generals que desenvoluparà aquest servei.  
En cada centre s'elaborarà un pla d'actuació del servei psicopedagògic escolar que haurà de reflectir la priorització que realitzarà de les esmentades funcions generals d'acord amb les necessitats detectades en cada centre, les demandes formulades pel mateix centre i el compromís mutu per a la realització d'aquest.  
L'esmentat pla inclourà, igualment, el calendari i l?horari d'actuació de cadascun dels professionals que hi intervinguen.  
1.7.2. La programació del departament d'orientació  
En la programació general anual s'inclourà també la programació del departament d'orientació, que inclourà els objectius i les activitats d'orientació escolar i les d'assessorament al professor-tutor en el desenvolupament de les seues funcions.  
2. Calendari per a l'elaboració i l'aprovació de la programació general anual  
L'equip directiu establirà el calendari d'actuacions dels departaments i equips de cicle per a l?elaboració de la programació general anual que, amb l'informe del claustre, es presentarà al consell escolar abans del dia 20 d'octubre per a l'aprovació. El consell escolar respectarà sempre tots aquells aspectes docents que són competència del claustre.  
3. Seguiment i avaluació de la programació general anual  
Una vegada aprovada, la programació general anual es farà pública i quedarà en la secretaria del centre o programa municipal a la disposició de la Inspecció Educativa i de qualsevol membre de la comunitat escolar que la sol·licite. Se n'haurà d'enviar un exemplar, abans del 31 d'octubre, al servei territorial de cultura i educació, juntament amb una còpia de l'acta de la sessió del consell escolar en què s'haurà aprovat.  
La programació general anual serà d'obligat compliment per a tots els membres de la comunitat escolar. Qualsevol estament de la comunitat escolar podrà comunicar l?incompliment dels acords expressats en aquesta al consell escolar. La direcció del centre trametrà aquesta comunicació a l'autoritat administrativa competent perquè inicie les actuacions adients.  
La Inspecció Educativa supervisarà la programació general anual.  
Si la programació general anual no s'adequa al que estableix aquesta ordre, es comunicarà a la direcció del centre, al més aviat possible, perquè s'hi efectuen les modificacions adients. La Inspecció Educativa podrà formular també tots els suggeriments que estime convenients per a completar i enriquir la programació general anual del centre.  
Periòdicament, i almenys una vegada cada trimestre, els equips de cicle, el claustre i el consell escolar es reuniran per a avaluar el nivell de realització de la programació general anual i proposar-hi les modificacions oportunes.  
Durant el mes de juny, els equips de cicle, el claustre i el consell escolar avaluaran el grau de compliment de la programació general anual i analitzaran les dificultats trobades en la seua realització, d'acord amb el procés de seguiment i l'avaluació trimestral.  
Les conclusions de l'avaluació de la programació general anual es recolliran en una memòria que, després que obtinga l'informe del consell escolar del centre, es trametrà, abans del 10 de juliol, als serveis territorials de cultura i educació perquè siga analitzada per la Inspecció Educativa.  
III. Horari del personal docent que depén de la Conselleria de Cultura, Educació i Ciència  
1. Distribució de l?horari  
La jornada laboral del professorat serà, amb caràcter general, de 37,30 hores setmanals.  
Durant els períodes lectius establerts en el calendari escolar vigent, el professorat dedicarà a les activitats del centre trenta hores setmanals, de les quals almenys vint-i-cinc seran lectives, i les restants es distribuiran entre complementàries recollides en l?horari individual setmanal i complementàries computades mensualment.  
Les 7,30 hores restants fins a completar la jornada laboral seran de lliure disposició del professorat per a la preparació de classes, el perfeccionament individual o qualsevol altra activitat pedagògica complementària.  
Aquesta distribució s'aplicarà sense perjudici del que disposen aquestes instruccions per als òrgans de govern unipersonals i de coordinació didàctica.  
La distribució horària, programada d'acord amb el que estableixen els subapartats següents, serà modificada o adaptada per la direcció, durant el funcionament dels centres, sempre que calga, per a garantir, en tot moment, l'atenció directa a l'alumnat en l?horari de permanència en el centre.  
Aquestes modificacions o adaptacions d'horari duraran el temps indispensable per a cobrir qualsevol absència o eventualitat que es produesca al llarg del curs escolar. En els casos d'absència justificada d'un professor, se sol·licitarà la seua substitució quan aquella excedesca els deu dies lectius consecutius, sempre que el centre dispose d'igual o major nombre de professors en servei que d'unitats escolars; i quan excedesca els dos dies lectius consecutius, si el centre es queda amb més unitats per a atendre que professors en servei.  
Durant els períodes laborals no lectius, la jornada laboral del professorat estarà dedicada a les activitats que reglamentàriament es determinen.  
1.1. Horari lectiu  
El professorat dedicarà un total de vint-i-cinc hores setmanals a la docència directa amb un o més grups de persones adultes.  
Per al professorat del CEVEAD les hores dedicades a atenció de l'alumnat mitjançant tutories d'orientació i per àrees, tant presencials com a distància, i les tasques per atendre l'especificat i dinamització d'aquesta modalitat educativa (seguiment centres col·laboradors, entitats vinculades, etc.) tindran la consideració de lectives.  
Totes les activitats assignades al professorat estaran recollides en un full d'horari individual que, signat per cada professor i amb el vist-i-plau de la direcció del centre, es trametrà als serveis territorials de cultura i educació, abans del dia 15 d'octubre, per a l'aprovació del director territorial.  
Si després de l'adscripció a grups o cicles, hi ha professorat que no completa les vint-i-cinc hores de docència, la direcció del centre li assignarà altres activitats docents, amb la finalitat de:  
- Cobrir les hores de dedicació dels òrgans unipersonals a les tasques pròpies del càrrec, incloent les derivades de la coordinació.  
- Cobrir les hores de dedicació dels coordinadors de cicle, departament o nivell.  
- Realitzar activitats de suport per a l'alumnat amb necessitats educatives especials.  
- Permetre el desdoblament dels grups amb més de vint persones en l'àrea de llengües estrangeres i laboratori de ciències.  
- Ajudar el professorat en les activitats que requeresquen la presència de més d'un professor per grup.  
Una vegada ateses les necessitats docents de tots els grups de persones adultes, la direcció aplicarà les hores lectives disponibles de manera que, preferentment, es destinen a:  
- Reduir l'horari lectiu del professorat de cinquanta-cinc o més anys d'edat quan els interessats ho sol·liciten formalment a la direcció. Aquest professorat realitzarà activitats complementàries fins a completar les vint-i-cinc hores setmanals.  
- Organitzar i elaborar els recursos didàctics.  
- Atendre la biblioteca.   
- Realitzar activitats de laboratori.  
- Organitzar i realitzar activitats per a la normalització lingüística.  
Les vint-i-cinc hores setmanals d'horari lectiu del professorat, docència o altres modalitats, hauran de realitzar-se en coincidència amb l?horari lectiu de l'alumnat.  
1.2. Hores complementàries recollides en l?horari individual  
A més de l?horari lectiu, en els centres d'EPA presencials, es dedicarà una hora setmanal, en el centre, a l'acció tutorial amb l'alumnat.  
1.3. Hores complementàries computades mensualment  
La resta de les hores, fins a completar les trenta hores setmanals de dedicació al centre, les computarà mensualment a cada professor el cap d'estudis i comprendran les activitats següents:  
- Assistència a reunions del claustre i del consell escolar.  
- Assistència a sessions d'avaluació.  
- Assistència a reunions d'equips de cicle i departaments.  
- Participació en les activitats de formació incloses en el Pla de Formació del Professorat de la Conselleria de Cultura, Educació i Ciència.  
- Programació i realització d'activitats complementàries.  
- D'altres activitats relacionades amb les especials característiques de l'educació de persones adultes (reunions de coordinació, experimentació curricular, etc.)  
2. Horari dels òrgans unipersonals de govern  
Es computaran com a hores lectives les hores que els òrgans unipersonals de govern dediquen a l'exercici de les seues funcions, d'acord amb les disponibilitats horàries.  
Les hores assignades a les funcions directives seran fins a un màxim de:  
Unitats Director C. d'estudis Secretari  
   
1 a 3 9  
4a 10 9 6 6  
11 y más 12 9 9  
3. Altres adequacions de l'horari lectiu  
3.1. Els coordinadors de cicle i de departament disposaran, per a exercir la seua funció, d'una dedicació horària que no superarà, en cap cas, les dues hores setmanals.  
3.2. El professorat responsable de l'elaboració, l'organització, la distribució i el manteniment del material didàctic, i sempre que ho permeten les 'disponibilitats horàries del centre, podrà dedicar a aquestes funcions un màxim de dues hores setmanals. Aquesta dedicació no es podrà aplicar a més de dues persones.  
3.3. El cap d'estudis tindrà en compte, si s'escau, el professorat que pertany a la junta de personal quan s'elaboren els seus horaris personals.  
4. Compliment de l'horari per part del professorat  
El control d'assistència del professorat correspon al cap d'estudis.  
Sense perjudici del que disposen els apartats posteriors, la direcció del centre haurà de trametre a la Unitat d'Inspecció Educativa, durant els cinc primers dies lectius de cada mes, els comunicats de faltes relatius al mes immediatament anterior, elaborats pel cap d'estudis. En els models habituals s'inclouran les absències o els retards referits a les hores de dedicació al centre, d'acord amb el seu horari personal, amb independència que estiguen o no justificats.  
En el quadre estadístic que hi ha en la part superior del comunicat de faltes, es computaran com a classes no fetes només les derivades de la falta d'assistència a classe del professorat, siguen justificades o no, sempre que aquestes no hagen estat objecte de substitució formal per un altre professor nomenat a aquest efecte.  
Quan es tracte de malaltia o d'incapacitat transitòria, serà obligatòria la presentació del comunicat mèdic corresponent lliurat pel facultatiu competent, a partir del segon dia de la malaltia o de la incapacitat. Aquest comunicat s'ajustarà als models oficials de MUFACE i de la Seguretat Social, segons calga.  
Qualsevol absència que es produesca, inclosa la d'un dia, haurà de ser notificada i justificada pel professor corresponent al cap d'estudis al més aviat possible.  
En tot cas, i al marge de la tramitació dels comunicats mèdics de baixa preceptius, el professorat haurà de formalitzar i lliurar al cap d'estudis els justificants corresponents el mateix dia de la seua reincorporació al centre. Amb aquesta finalitat, el cap d'estudis tindrà a la disposició del professorat els models de justificants.  
Una còpia del comunicat de faltes tramés a la Unitat d'Inspecció Educativa es farà pública, en un lloc visible, a la sala de professorat. Una altra còpia es quedarà a la secretaria del centre a disposició del consell escolar per a la seua consulta.  
Si al cap de cinc dies lectius d'haver-se produït la falta no s'ha presentat al cap d'estudis cap justificació o no queda prou justificada amb la documentació aportada, la direcció del centre comunicarà per escrit a la persona interessada la consideració de falta injustificada en el termini màxim de deu dies a partir de la data de la falta.  
La direcció del centre trametrà, dins de la primera quinzena de cada mes, al director territorial corresponent, la llista referent al mes immediatament anterior, de professorat amb faltes, absències o retards no justificats, i una còpia de les comunicacions cursades als interessats.  
D'acord amb el que estableix el punt 6 de l'article vuité de la Llei de la Generalitat 7/1991, de 28 de desembre (DOGV del 31), de Pressupostos per a l?Exercici de 1992, i amb independència del que preveu l'article 51 del text refós de la Llei de Funció Pública Valenciana, la diferència, en còmput mensual, entre la jornada reglamentària de treball i l'efectivament realitzada pel funcionari donarà lloc, excepte justificació, a la corresponent deducció proporcional d'havers.  
Per al càlcul del valor aplicable a l?esmentada deducció es prendrà corn a base la totalitat de les retribucions integres mensuals que perceba el funcionari dividida per trenta, i, al seu torn, aquest resultat pel nombre d'hores que el funcionari tinga obligació de complir, de mitjana, cada dia. A aquest efecte l?horari mitjà diari de compliment per part del professorat queda establert en sis hores.  
Pel que fa a la llista de professorat o de personal laboral que exercesca el dret de vaga, la direcció del centre haurà de trametre-la al director territorial corresponent en un termini màxim de deu dies. Es trametrà una llista per cada un dels dies en què s'exercesca el dret de vaga.  
Les esmentades llistes s'exposaran prèviament als taulers disposats a aquest efecte, per al coneixement del personal interessat i per a la possible correcció d'errades.  
No obstant això, la direcció del centre s'atindrà en cada ocasió al que dispose l'administració educativa sobre terminis i forma de tramesa del comunicat de vaga. D'acord amb el que estableix la disposició addicional dotze de la Llei 30/84, de 2 d'agost (BOE del dia 3), els funcionaris que exercesquen el dret de vaga no meritaran ni percebran les retribucions que corresponguen al temps que hagen estat en aquesta situació, sense que la deducció d'havers que es faça tinga, en cap cas, caràcter de sanció disciplinària ni efecte al règim respectiu de les seues prestacions socials.  
Quan siga detectat per la Inspecció Educativa qualsevol incompliment per part d'un director o d'una directora de les responsabilitats que aquesta ordre li confereix en el control de l'assistència del professorat, siga per no enviar el comunicat de faltes, per fer-ho fora del termini o per no haver realitzat les notificacions subsegüents a què fan referència els paràgrafs anteriors, ho comunicarà al director territorial per a l'adopció de les mesures oportunes.  
IV. Horari del personal d'administració, serveis i laboral  
La jornada laboral establerta en el Decret 50/1989, de 18 d'abril (DOGV de 27 de juny), s'haurà de complir íntegrament al propi centre de dilluns a divendres.  
Les vacances i els permisos seran els que estableix la normativa vigent per a tots els funcionaris públics.  
La jornada laboral del personal que depén d'altres administracions serà la que dispose la reglamentació vigent.  
El secretari o la secretària del centre vetlarà pel compliment de la jornada del personal d'Administració, serveis i laboral, i assabentarà immediatament la direcció de qualsevol incompliment. El procediment que se seguirà serà el mateix que es fixa per al personal docent.  
Si l?incompliment es refereix al personal laboral destinat al centre, caldrà atenir-se al que disposa el conveni laboral en vigor.  
V. Organització de l?ensenyament per cicles  
El cicle constitueix la unitat curricular temporal d'organització pedagògica en matèria de programació i avaluació de l'alumnat.  
En aquest sentit, l'organització funcional dels centres o programes municipals podrà realitzar-se per unitats o agrupament flexible per cicles, d'acord amb el nombre d'alumnat i de professorat de cadascun.  
L'agrupament de l'alumnat haurà d'afavorir l'aprenentatge cooperatiu, evitant qualsevol tipus de discriminació. En cap cas podrà ser criteri d'agrupament la capacitat intel·lectual o el rendiment escolar de l'alumnat.  
VI. Organs de coordinació didàctica  
1. Tutories  
1.1. Nomenaments de tutors  
En tots els centres i programes municipals d'educació permanent d'adults presencials hi haurà un professor tutor per cada grup de persones adultes. Aquests els designarà la direcció del centre, a proposta del cap d'estudis, entre el professorat que impartesca una matèria comuna a tot l'alumnat del grup i tenint en compte els criteris que a aquest efecte propose el claustre.  
En el CEVEAD cada persona tindrà un tutor orientador que farà el seguiment del seu procés educatiu i que serà designat per la direcció del centre a proposta del cap d'estudis i tenint en compte els criteris proposats pel claustre.  
El professorat que reste, llevat dels membres de l'equip directiu, que no haja sigut designat tutor de grups de persones adultes, haurà de col·laborar amb la resta del professorat en l'atenció de les tutories, d'acord amb els criteris determinats per l'equip directiu.  
1.2. Funcions dels professors tutors  
Els professors tutors han de vetlar pel desenvolupament correcte del procés educatiu de l'alumnat del seu grup.  
Per això, la coordinació amb la resta del professorat del grup i cicle es referirà a la metodologia, al seguiment de la tasca educativa de l'alumnat, a l?organització dels aprenentatges i als criteris d'avaluació, propiciant l'adaptació del currículum a les característiques individuals o del grup. Així mateix, han de garantir la participació de les persones adultes en els aspectes anteriorment anomenats i la coordinació amb els professionals que puguen intervenir en l?educació de les persones amb necessitats educatives especials.  
La tasca de tutoria ha de tendir també a afavorir l'autoconeixement, l'autoestima, i el desenvolupament personal de l'alumnat, a potenciar la seua autoavaluació, proposant l?elaboració de les adaptacions curriculars que considere necessàries dins del currículum ordinari i promovent la integració màxima en el centre d'aquelles persones amb necessitats educatives especials que necessiten adaptacions curriculars significatives, per a la qual cosa comptarà amb l'assessorament del departament d'orientació.  
Els professors tutors tindran com a funcions:  
- Orientar les persones adultes en els seus processos d'aprenentatge.  
- Informar l'alumnat del seu rendiment acadèmic i les seues dificultats, les seus possibilitats educatives posteriors, dotant-los d'elements no discriminatoris per a la presa de decisions sobre la seua orientació, encaminades a corregir les desigualtats socials com són, entre altres, les existents per raó de sexe, cultura i extracció social.  
- Complir el pla d'acció tutorial aprovat pel claustre.  
- Col·laborar amb el departament d'orientació del centre, especialment, en l?elaboració del pla d'acció tutorial.  
- Facilitar la integració de l'alumnat en el seu grup i en el conjunt de la vida escolar i fomentar en ell el desenvolupament d'actituds participatives.  
- Atendre i, si pot ser, anticipar-se a les dificultats més generals d'aprenentatge de l'alumnat, i a les seues necessitats educatives específiques, per procedir a la corresponent adequació personal del currículum.  
- Coordinar, juntament amb el departament d'orientació, les adaptacions curriculars i la intervenció educativa amb l'alumnat que presente necessitats especials.  
- Coordinar el procés d'avaluació de l'alumnat i, tenint en compte els informes d'altres professors, adoptar la decisió al voltant de la seua promoció d'un cicle a un altre.  
- Coordinar amb la resta del professorat del cicle o grup la coherència de la programació i de la pràctica docent amb la programació general anual del centre.  
- Programar activitats que ajuden l'alumnat a l'adquisició de tècniques de treball intel·lectual que afavoresquen, d?acord amb les seues característiques personals, la seua participació en l?organització dels grups de treball, de l'aula i del centre.  
- Coordinar l?elecció de representants de l'alumnat per al consell escolar.  
- Actuar en els conflictes d'ordre acadèmic o disciplinari que afecten l'alumnat del seu grup.  
- Informar l'alumnat de totes les normes reguladores del procés educatiu que l'afecten.  
- Formalitzar la documentació administrativo-pedagògica de l'alumnat del seu grup.  
- Convocar, al començament de curs, el grup d'alumnat per informar-lo de: l?horari de classes, el professorat responsable de cada àrea o matèria, les hores de tutoria, el reglament de règim interior, les faltes d'assistència, justificacions i abast d'aquestes, els drets i deures de l'alumnat, les reclamacions derivades del procés d'avaluació, la legislació sobre consum de tabac i d'alcohol, i totes les normes reguladores del procés educatiu que l'afecten.  
- Rebre l'alumnat durant la resta del curs per tal d'informar-lo de la marxa acadèmica, del rendiment i les dificultats i de suggerir-li mètodes de col·laboració en el seu procés educatiu, com també recollir la informació que aporte per tal d'aconseguir un millor coneixement del propi alumnat. Una còpia dels informes emesos s'incorporarà a l?expedient personal.  
El cap d'estudis coordinarà el treball dels tutors i hi mantindrà les reunions periòdiques que calguen.  
2. Equips de cicle  
En els centres es constituiran equips de cicle la finalitat dels quals serà coordinar l'acció educativa, tant a efectes organitzatius com didàctics.  
Cadascun dels equips de cicle estarà dirigit per un coordinador que serà designat per la direcció, a proposta de l?equip de cicle.  
L'assistència a les reunions dels equips de cicle serà obligatòria per a tots els membres. Les convocarà el coordinador com a mínim dues vegades al mes. De totes les reunions es farà l'acta corresponent.  
El calendari de reunions i el programa d'activitats dels equips de cicle s'inclourà en la programació general anual del centre.  
2.1. Funcions dels equips de cicle  
- Establir les propostes de la programació de les- activitats docents, analitzar el seu desenvolupament i fer les modificacions adients.  
- Seleccionar, adequar i elaborar materials curriculars i altres recursos didàctics per al desenvolupament de les activitats d'ensenyament-aprenentatge.  
- Concretar els aspectes didàctics específics de les eixides i visites, com també d'altres activitats complementàries que s'hagen programat.  
- Potenciar la convivència de les persones adultes procedents de medis sòcio-culturals diferents.  
- Programar les reunions d'informació i d'orientació sobre temes específics del cicle.  
- Qualsevol altre tema o activitat que es considere necessari preveure, atenent les característiques del centre, de l'alumnat o dels programes específics que cal desenvolupar.  
2.2. Funcions dels coordinadors de cicle  
- Coordinar els aspectes educatius i organitzatius en el cicle corresponent, d?acord amb la programació de les activitats docents i amb la programació general anual del centre.  
- Coordinar la seua actuació juntament amb la d'altres coordinadors dels cicles, a fi d'afavorir una dinàmica que faça possible la comunicació i l?intercanvi de les decisions pedagògiques assumides pel professorat dels diferents cicles.  
- Coordinar les funcions de tutoria de l'alumnat del cicle.  
- Convocar les reunions de l?equip de cicle i redactar l'acta corresponent.  
- Aquelles altres funcions que li encomane el cap d'estudis.  
3. Departaments  
El departament és un òrgan tècnic de participació docent en l?àmbit pedagògic basat en els principis del treball en equip i un mitjà per a la millora qualitativa de l?ensenyament i del perfeccionament del professoral  
3.1. Departaments didàctics:  
3.1.1. S'establirà preceptivament un departament que desenvoluparà programacions i aplicacions curriculars per a la consecució dels objectius per a la formació instrumental i per a la participació i inserció social que estableix el Marc Curricular per a l?Educació de Persones Adultes a fa Comunitat Valenciana.  
3.1.2. Podran crear-se d'altres departaments que la realitat aconselle, com ara de dinamització i animació, de lletres, de ciències, d'educació intercultural, etcètera. Pel que fa al CEVEAD, i ateses les especials característiques de l?educació a distància, convindrà establir d'altres departaments que afavoresquen el funcionament del centre: de centre i col·laboradors i entitats vinculades, de tutorització, etcètera.  
3.1.3. Els departaments realitzaran, coordinaran i supervisaran la programació didàctica, que haurà d'incloure els objectius de cada nivell i cicle educatiu, i els criteris i procediments d'avaluació. A més hauran de:  
- Proposar els materials curriculars del professorat i de l'alumnat d'acord amb la programació general anual del centre, de les programacions de l'activitat docent i, si fa al cas, de les programacions d'aula.  
- Valorar i experimentar mètodes i tècniques per a una millora qualitativa de l?ensenyament.  
- Elaborar materials i tecnologies pròpies adequades a l?ensenyament de persones adultes.  
- Plantejar, en la mesura de les seues possibilitats, contactes amb empreses i institucions per a enriquir el currículum.  
Amb aquesta finalitat, cada professor i professora estarà adscrit, com a mínim, a un departament. La coordinació de cada departament i la custòdia dels materials elaborats correspondrà a un dels seus components, que serà designat per la direcció.  
L'assistència a les reunions dels departaments serà obligatòria per a tots els membres. Les convocarà el coordinador del departament com a mínim una vegada al mes. De totes les reunions es farà l'acta corresponent.  
El pla de treball i el calendari d'activitats de cada departament s'inclourà en la programació general anual del centre o programa municipal.  
3.2. Departament d'orientació personal, educativa i laboral  
3.2.1. El departament d'orientació té com a funcions prioritàries possibilitar que l?orientació a la qual tota persona té dret, i la tasca tutorial, part essencial del procés educatiu, s'integren en la programació general anual del centre. Per això ha de convertir-se en el recurs tècnic que permeta donar suport i coordinar l'acció tutorial del professorat i l?orientació personal, educativa i laboral de l'alumnat, i per això comptarà amb l'assessorament tècnic de l?equip psicopedagògic escolar.  
La programació del departament es desenvoluparà, doncs, entorn d'aquestes funcions prioritàries:  
a) Suport al pla d'acció tutorial  
El departament d'orientació realitzarà anàlisis i estudis referents a les necessitats de l'alumnat i dels recursos de què disposa el centre per a donar-los resposta, per tal d'assessorar el professorat en qüestions pràctiques d'organització i d'agrupament de l'alumnat, fent especial atenció al tractament flexible de la diversitat, les aptituds, els interessos i les motivacions que té.  
Promourà, també, accions encaminades a afavorir la sensibilització i el canvi d'actituds que possibiliten la integració de l'alumnat amb necessitats educatives especials, assessorant tècnicament i proporcionant material, en la mesura de les sues possibilitats, per a realitzar les adaptacions curriculars de centre, d'aula o individuals que es detecten corn a necessàries.  
Finalment, col·laborarà amb el professorat en la resolució dels possibles problemes d'aprenentatge detectats en l'alumnat i els proporcionarà suport tècnic perquè l'alumnat utilitze convenientment tècniques de treball intel·lectual.  
b) Orientació  
El departament d'orientació coordinarà, sistematitzarà i, si fa al cas, organitzarà la informació i l'assessorament a l'alumnat sobre temes personals, educatius i laborals. En aquest àmbit, tendirà especialment a afavorir el pas de l'alumnat quan accedeix a un altre  
1 nivell o a una altra modalitat d'ensenyament i a orientar-lo davant les diverses opcions curriculars i professionals.  
3.2.2. El departament d'orientació realitzarà la programació de les seues actuacions sota la direcció del cap d'estudis, de conformitat amb els acords adoptats pel conjunt dels components del departament.  
El cap d'estudis es responsabilitzarà del compliment de la programació anual del departament.  
La programació del departament inclourà, necessàriament, els aspectes següents:  
- Els objectius que es pretén aconseguir.  
- La proposta d'activitats i recursos que s'utilitzaran.  
- La distribució temporal d'objectius i d'activitats.  
En l'elaboració de la programació es tindran en compte les directrius i els criteris emanats del claustre relatius a matèries del departament d'orientació.  
La programació del departament s'inclourà en la programació general anual del centre.  
El cap d'estudis realitzarà el seguiment de la programació. D'aquest seguiment deixarà constatació en les actes de reunió del departament.  
3.2.3. Al final del curs es realitzarà la valoració de les activitats dutes a terme, que s'inclourà en la memòria de fi de curs.  
VII. Altres programes institucionals d'innovació, investigació i experimentació educativa  
Sense perjudici de les instruccions que la direcció general corresponent dicte per al professorat que desplegue aquests programes, els centres i programes municipals d'EPA tindran en compte:  
- La programació general anual dels centres i programes municipals d'EPA que realitzen programes institucionals d'innovació, d'investigació i d'experimentació educativa, inclourà l?esmentat programa, especificant-ne els objectius, l?organització i el desenvolupament, els recursos addicionals que el centre rep, la distribució temporal del projecte i de les seues activitats, i els criteris d'avaluació.  
- En la memòria de fi de curs del centre o programà municipal figuraran els resultats que es deriven del seguiment i de l'avaluació d'aquests programes.  
VIII. Salut i higiene  
La salut i la higiene són aspectes essencials que cal tenir en compte en la formació integral de l'alumnat. Els centres promouran activitats que fomenten valors, hàbits i actituds que afavoresquen la protecció de la salut, creant un ambient favorable per a això.  
A aquest efecte, caldrà atenir-se al que disposa l?Ordre de la Conselleria de Cultura, Educació i Ciència de 15 de gener de 1990 (DOGV de 13 de febrer), sobre la venda, la distribució i el consum de tabac i de begudes alcohòliques, i la Resolució de la Direcció General d'Ordenació i Innovació Educativa de 15 de gener de 1990 (DOGV de 13 de febrer), sobre limitacions en el consum de tabac en els centres públics de nivells no universitaris.  
ANNEX II  
Instruccions per les quals es regula l?organització i el funcionament de l'Institut de Batxillerat a Distància de la Comunitat Valenciana (IBAD-CV) dependent de la Conselleria de Cultura, Educació i Ciència de la Generalitat Valenciana.  
I. Programació general anual del centre  
L'IBAD elaborarà, abans de l?inici del curs, la programació general anual que garantirà el desenvolupament coordinat de totes les activitats educatives, l?exercici correcte de les competències dels diferents òrgans de govern i la participació de tots els sectors de la comunitat escolar.  
Aquesta programació general anual haurà d'estar fonamentada en els elements potenciadors de les actituds, normes i valors que configuren la pròpia cultura i posibiliten als alumnes una millor integració en i comprensió del medi que els envolta.  
1. Contingut  
L'equip directiu elaborarà la programació general anual, tenint en compte les propostes i els acords del claustre i del consell escolar i contindrà els aspectes següents:  
1.1. Horari general del centre  
D'acord amb el que establecsa l?ordre de calendari escolar vigent per a cada curs, atenent les particularitats de l?IBAD i per al millor aprofitament de les activitats docents i complementàries, l?equip directiu, després d'escoltar el claustre, estudiarà i proposarà la jornada escolar i l?estructura de l?horari general al consell escolar per a la seua aprovació.  
S'hauran de respectar els criteris següents:  
- S'establirà un nombre de períodes lectius diaris, de dilluns a divendres, de manera que s'oferesca un horari de tutories, tant presencials com a distància, que possibilite la màxima atenció a l'alumnat, tant pel matí com per la vesprada-nit.  
- Després de cada dos o tres períodes lectius hi haurà un període de descans de vint minuts com a mínim.  
- Els períodes lectius tindran una durada mínima de cinquanta minuts efectius.  
Els directors territorials, després de l'informe de la Inspecció Educativa, podran autoritzar uns horaris que no s'ajusten als criteris anteriors.  
El termini de sol·licitud d'horari especial finalitzarà el 15 de setembre.  
1.2. Activitats docents  
D'acord amb el que disposa l'article 14 del Decret 90/1987, de 7 de juliol (DOGV del 28), pel qual s'aprova el Reglament dels Organs de Govern de l?IBAD, el claustre de professors establirà les activitats docents del centre.  
En la programació de les activitats esmentades figuraran:  
1.2.1. Criteris pedagògics per a l?elaboració dels horaris de l'alumnat  
Una vegada considerada la proposta del consell de delegats de l'alumnat, s'inclouran, almenys, els següents:  
- Les matèries es distribuiran adequadament al llarg de cada sessió diària.  
- En cap cas, les preferències horàries del professorat o el dret a l?elecció arreplegat en l'apartat 2.2 de l?epígraf II d'aquestes instruccions, no podran obstaculitzar l'aplicació d'aquests criteris.  
- En les assignatures de ciències naturals, física i química i idiomes podran establir-se horaris de pràctiques de laboratori ateses per un professor de la matèria.  
1.2.2. Pla d'acció tutorial  
L'elaboraran els tutors en col·laboració amb el Departament d'Orientació i s'hi establiran els criteris generals que orientaran la tasca de tots els professors tutors al llarg del curs escolar.  
El pla preveurà els criteris d'avaluació i de recuperació dels aprenentatges de l'alumnat, que consideraran, entre d'altres, les característiques i la situació personal de cada alumne i les necessitats educatives especials.   
Així mateix, hauran de planificar-se les activitats d'informació i d'assessorament acadèmic als alumnes, especialment a aquells que han de prendre decisions davant diferents opcions o especialitats i les que afavoresquen la màxima adaptació i participació de l'alumnat al centre, especialment del procedent d'un altre nivell educatiu, o de nou ingrés, i les que faciliten el desenvolupament personal de l'alumne i la seua integració al centre.  
1.2.3. Avaluacions i sistemes de recuperació  
La valoració del rendiment educatiu se sotmetrà al principi d'avaluació continua establert en la normativa vigent.  
Es qualificarà l'alumnat, almenys, en tres de les sessions d'avaluació establertes, a més a més de l'avaluació final.  
Les sessions d'avaluació que es realitzen al llarg del curs, inclosa l'avaluació final, es distribuiran de manera que el total de dies lectius compresos en cada període d'avaluació siga anàleg.  
La sessió d'avaluació final es realitzarà al final de les activitats lectives, d'acord amb el calendari escolar. S'hi anotaran les qualificacions definitives del curs corresponents a cada alumne o alumne. Per això, i respectant el principi d'avaluació continua, s'hauran de realitzar, abans, totes les recuperacions oportunes previstes en les programacions dels seminaris. A BUP, l?esmentada sessió englobarà les denominades «avaluació final» i «prova de suficiència del mes de juny», i es realitzarà en l?última setmana del mes de juny, una vegada acabades les proves de suficiència.  
No obstant això, es realitzaran tantes sessions conjuntes, del tutor o tutora amb els professors del grup d'alumnes, que el cap d'estudis, el departament d'orientació i els mateixos tutors consideren oportunes. En BUP, una d'aquestes sessions serà necessàriament prèvia a la decisió d'enviar als alumnes a la prova de suficiència, decisió que haurà de ser presa en una reunió conjunta de tots els professors del grup.  
La sessió amb caràcter «final i de suficiència» es realitzarà de manera que els alumnes puguen ser avaluats en totes les assignatures del curs en què estan matriculats.  
1.2.4. Projectes  
Projectes de coordinació interdisciplinar, de coordinació entre diversos nivells, de renovació pedagògica, d'extensió educativa, projectes d'iniciació professional que despleguen les activitats previstes en la programació general del centre, activitats de coeducació, perfeccionament, experimentació, transició, orientació educativa i professional o altres programes que es duguen a terme en el centre.  
1.2.5. Programacions de cada un dels seminaris didàctics i del departament d'orientació  
1.2.6. Pla anual de normalització lingüística  
D'acord amb el que disposa l'article 9.5 del Decret 79/1984 de 30 de juliol (DOGV de 23 d'agost), i atenent el programa d'educació bilingüe que aplique cada centre, aquests programaran activitats que afavoresquen la presència del valencià com a llengua vehicular, de relació i d'ús en tots els àmbits: pedagògic, de gestió, de convivència i de projecció en el seu entorn. El pla anual de normalització lingüística serà la concreció per a cada curs, en propostes d'intervenció operativa, de les prescripcions del projecte de normalització lingüística del centre.  
1.3. Activitats complementàries  
La direcció elaborarà el programa d'activitats complementàries, arreplegant les propostes de seminaris, tutors i altres sectors de la comunitat educativa, i seguint les directrius del consell escolar.  
1.4. Memòria administrativa  
1.4.1. Equipament i obres  
- Informe del secretari o de la secretària del centre sobre la situació dels recursos materials que té el centre i de les necessitats que caldria cobrir al llarg del curs.  
- Informe sobre les reformes, condicionament i millores que se sol·liciten per al curs.  
1.4.2. Documentació administrativa i estadística de principi de curs, que inclourà:  
- Document d'organització del centre: calendari de claustres, consells escolars, sessions d'avaluació, reunions de seminaris didàctics, relació de caps de seminari, tutories.  
- Resultats acadèmics del curs anterior.  
- La matricula i la seua distribució per cursos i grups en BUP i cou.  
1.5. Pla d'actuació del servei psicopedagògic escolar.  
El pla d'activitats dels serveis psicopedagògics escolars determina les funcions generals que desenvoluparà aquest servei.  
En el centre s'elaborarà un pla d'actuació del servei psicopedagògic escolar que haurà de reflectir la priorització que realitzarà de les esmentades funcions generals atenent les necessitats detectades en el centre, les demandes formulades per aquest i el compromís mutu per a realitzar-lo.  
2. Calendari per a l?elaboració i aprovació de la programació general anual  
La direcció del centre establirà el calendari d'actuacions, tenint en compte que l'aprovació de la programació general anual s'haurà d'efectuar abans del 5 de novembre.  
La programació general anual rebrà informe del claustre de professors i s'elevarà, per a la seua aprovació posterior, al consell escolar del centre, que respectarà, en tot cas, els aspectes docents que són de competència dels seminaris o del claustre de professors.  
3. Seguiment i avaluació de la programació general anual  
Una vegada aprovada, la programació general anual es farà pública i es quedarà en la secretaria del centre, a la disposició de la Inspecció Educativa i de qualsevol membre de la comunitat escolar que la sol·licite, i se n'enviarà un exemplar al servei territorial de cultura i educació, abans del 15 de novembre, juntament amb una còpia de l'acta de la sessió del consell escolar en la qual va ser aprovada.  
La programació general anual serà d'obligat compliment per a tots els membres de la comunitat escolar. Qualsevol estament de la comunitat escolar podrà comunicar l?incompliment dels acords expressats en aquesta al consell escolar. La direcció del centre trametrà aquesta comunicació a l'autoritat administrativa competent perquè inicie les actuacions adients.  
La Inspecció Educativa supervisarà la programació general anual i, si no s'adequa al que estableix aquesta ordre, ho comunicarà a la direcció del centre al més aviat possible, perquè s'hi realitzen les correccions que escaiguen.  
Periòdicament, i almenys una vegada cada trimestre, els seminaris, el claustre i el consell escolar es reuniran per tal d'avaluar el nivell de realització de la programació general anual i proposar les modificacions pertinents.  
Durant el mes de juny, el consell escolar, l?equip directiu i els seminaris faran l'avaluació del grau de compliment de la programació general anual. Les conclusions més rellevants es recolliran en una memòria que es trametrà, abans del 10 de juliol, al servei territorial de cultura i educació.  
Les esmentades conclusions hauran de ser tingudes en compte en l?elaboració de la programació general del curs següent.  
II. Horari del personal docent  
1. Distribució de l?horari  
La jornada laboral dels professors serà, amb caràcter general, de 37,30 hores setmanals.  
Durant els períodes lectius establerts en el calendari escolar vigent, els professors dedicaran a les activitats del centre trenta hores setmanals, de les quals al menys divuit seran lectives, i la resta es distribuirà entre complementàries arreplegades en l?horari individual setmanal i complementàries computades mensualment.  
Les 7,30 hores restants, fins a completar la jornada laboral, seran de lliure disposició del professorat per a la preparació de classes, el perfeccionament individual o qualsevol altra activitat pedagògica complementària.  
Aquesta distribució s'aplicarà sense perjudici del que estableixen les instruccions per als òrgans de govern unipersonals i de coordinació didàctica.  
Durant els períodes laborals no lectius, la jornada laboral dels professors estarà dedicada a les activitats que reglamentàriament es determinen.  
1.1. Hores lectives  
1.1.1. Definició i criteris generals de programació  
Als efectes de l?establert en les presents instruccions, es consideren hores lectives-les corresponents als períodes de docència amb alumnes, establerts en l?horari general del centre.  
Es computaran com a hores lectives i es programaran en horari general del centre les que estableix el currículum per a cada curs i matèria i les previstes en l?Ordre de 31 de maig de 1990 per a oferir els serveis addicionals següents al alumnat:  
a) Segon idioma estranger, seminaris, cursos monogràfics i tallers.  
b) Repassos i dedicació a l'alumnat amb necessitats educatives especials.  
c) Avanç i aprofundiment en les diverses matèries.  
Les hores lectives del professorat es programaran, amb caràcter general, a raó de divuit hores setmanals per professor i, excepcionalment, fins a vint hores. En aquest últim supòsit, cada hora lectiva addicional es compensarà amb les hores complementàries que s'indiquen en l'apartat 1.2.  
Si hi ha algun seminari amb nombre insuficient d'hores lectives, l?horari que no complete les divuit hores s'assignarà, a petició de la persona interessada, al professors major de cinquanta-cinc anys.  
Quan no siga posible o no siga procedent l'assignació de divuit hores lectives setmanals a un professor, les 7,30 hores de lliure disposició per a preparació de classes i activitats realitzades individualment es reduiran a raó de dues hores i mitja per cada fracció completa de sis hores lectives, i en conseqüència s'hauran d'augmentar en idèntica mesura les complementàries assignades a l?esmentat professor.  
1.1.2. Criteris específics per als òrgans de govern unipersonals i de coordinació didàctica  
Les hores lectives de docència directa dels òrgans de govern unipersonals i les que podran acumular-se a les complementàries per a l?exercici de funcions directives o de coordinació didàctica s'ajustaran als criteris següents:  
- Director, cap d'estudis i secretari: impartiran docència de matèries del currículum. En cap cas aquest horari setmanal no serà inferior a quatre hores.  
- Vice-director: impartirà docència de matèries del currículum. En cap cas aquest horari setmanal no serà inferior a dotze hores.  
- Vice-secretari: podrà disposar d'un màxim de tres hores setmanals, d'acord amb les disponibilitats del centre, per a incrementar les dedicades a les tasques pròpies del càrrec.  
- Caps de seminari: disposaran de tres hores setmanals per a les funcions previstes en l'apartat 3 de l?epígraf IV, a més de les complementàries que per aquest motiu tingueren assignades.  
- Professors tutors: disposaran d'una hora lectiva setmanal per a realitzar les activitats previstes en el pla d'acció tutorial, sense perjudici de les arreplegades com a complementàries en el seu horari individual.  
Quan un professor o professora exercesca més d'un càrrec dels que tenen previstes hores lectives destinades a exercir-ne les funcions pròpies, impartirà l?horari lectiu que corresponga al càrrec amb major nombre d'hores lectives dedicades a la funció.  
1.2. Hores complementàries recollides en l?horari individual  
S'assignaran i programaran segons escaiga en cada cas, les següents:   
- Una hora complementària per cada hora lectiva que, superant les que puguen assignar-se a un professor segons els criteris anteriors, se li assignen per a permetre el desdoblament de grups en les pràctiques de laboratori o d'idioma estranger.  
- Dues hores complementàries per cada hora lectiva assignada a un professor que supere les divuit hores setmanals, sempre que siga per necessitats del centre i no es trobe inclosa entre les de l?epígraf anterior.  
- Entre una i tres hores de guàrdia, d'acord amb les necessitats del centre.  
- Dues hores d'atenció a l?especificitat i dinamització de l?ensenyament a distància, i a l?elaboració de materials pedagògics i didàctics propis d'aquesta modalitat educativa.  
- Dues hores de tutoria, una per a atenció a alumnes i l'altra de col·laboració amb la direcció d'estudis o el Departament d'Orientació.  
- Hores per a reunions de seminari i altres activitats de coordinació didàctica.  
Hores per a l?exercici de les funcions directives.  
- Hores de col·laboració amb l?equip directiu en activitats complementàries.  
- Hores de dedicació a l?organització d'activitats esportives, en el cas de professors d'educació física.  
- Hores de preparació de pràctiques de laboratori.  
- Hores d'atenció i dedicació a la biblioteca.  
- Hores de dedicació als projectes de transició.  
- Hora per a la coordinació de la pràctica del comentari de text en COU.  
La suma d'hores lectives i hores complementàries setmanals de permanència obligada al centre haurà de ser vint-i-cinc setmanals i les assignarà el cap d'estudis en la confecció dels horaris.  
La totalitat de les activitats lectives i complementàries del professorat es consignarà en horaris individuals que seran subscrits pels interessats i signats i visats per la direcció del centre.  
1.3. Hores complementàries de còmput mensual  
Les hores que resten, fins a completar les trenta de dedicació al centre, les computarà mensualment a cada professor el cap d'estudis i comprendran les activitats següents: .  
- Assistència a reunions de claustre i consell escolar.  
- Assistència a sessions d'avaluació.  
- Participació en activitats de formació, incloses en el Pla de Formació del Professorat de la Conselleria de Cultura, Educació i Ciència.  
- Qualsevol altra activitat que redunde en benefici del centre docent, autoritzada pel consell escolar si no es troba inclosa entre les previstes en les presents instruccions.  
2. Elaboració dels horaris  
Els criteris que han de regir l?organització del curs acadèmic es basaran tant en criteris pedagògics com en criteris d'economia i eficàcia que asseguren l'eficiència de l'assignació de recursos en tots els nivells de l'acció educativa.  
Abans de l?inici del curs, en la sessió de claustre convocada per a organitzar-lo, el cap d'estudis comunicarà als seminaris les dades següents:  
a) El nombre d'alumnes i hores que correspon a cada assignatura, i que, d'acord amb les dades de matrícula i escolarització, haurà autoritzades el director territorial.  
b) El nombre total de períodes lectius propis del currículum, inclosos els destinats al segon idioma estranger i les EATP autoritzades: tutories presencials (grupals i individuals), tutories a distància (correspondència, telefònica), atenció a centres penitenciaris.  
c) El professorat amb destinació al centre que prestarà serveis en el seminari, on constaran les hores que corresponguen a cadascú per a l'exercici de les funcions dels òrgans unipersonals i de coordinació didàctica.  
Durant aquesta sessió del claustre, els seminaris realitzaran una reunió extraordinària per adscriure les assignatures i cursos entre els seus membres.  
Els criteris per a la constitució de grups i per a la determinació de les necessitats del professorat s'ajustaran a l'establert en les instruccions complementàries pels òrgans competents de la Conselleria de Cultura, Educació i Ciència.  
2.1. Distribució d'assignatures i de cursos  
Els professors de cadascun dels seminaris acordaran la distribució de matèries i de cursos. Per a fer la distribució es tindran en compte, fonamentalment, raons pedagògiques i d'especialitat.  
En els casos en què no hi haja acord se seguirà el procediment següent: seguint l'ordre que s'estableix a l'apartat 2.2. d'aquest epígraf, el professor a qui corresponga triar en primer lloc triarà l'assignatura i curs que desitge impartir preferentment; tot seguit ho farà el professor a qui corresponga triar en segon lloc, i així successivament fins a completar una primera volta entre els professors del seminari que estiguen presents en aqueix acte. Finalitzada la primera volta, se'n faran d'altres successives fins que tots els professors completen l'horari lectiu o s'hagen assignat totes les matèries i cursos que corresponguen al seminari. De totes les circumstàncies que es produesquen en aquesta reunió extraordinària, se n'estendrà un acta, signada per tots els membres del seminari, de la qual es donarà immediatament una còpia al cap d'estudis.  
Una vegada s'hauran repartit les matèries i els cursos establerts en l'apartat 2.b) d'aquest epígraf, es podran distribuir les hores dedicades a la realització de les activitats que s'indiquen tot seguit i que haja autoritzades prèviament la Inspecció Educativa:  
- BUP i COU:  
\* Desdoblament per a practiques (seminaris de física i química, i de ciències naturals).  
\* Desdoblament per a idiomes estrangers.  
\* Recuperació d'alumnes amb assignatures pendents de cursos anteriors.  
- BUP: activitats previstes en l?Ordre de 31 de maig de 1990 (DOGV de 28 de juny).  
La Inspecció Educativa vetlarà pel compliment del que es preveu en aquest subapartat pel que fa a l?elaboració dels horaris.  
2.2. Ordre d'elecció  
L'elecció a què es refereix l'apariat anterior es farà d'acord amb l?ordre següent:  
1. Professors d'ensenyament secundari amb la condició de catedràtic o assimilats.  
2. Professors d'ensenyament secundari.  
3. Opositors aprovats de l?últim concurs-oposició.  
4. Interins.  
Dins de cada apartat, la prioritat en l?elecció serà determinada per:  
- Apartats 1 i 2: antiguitat com a funcionaris de carrera en l?especialitat a què pertanyen. Si l'antiguitat en l?especialitat és la mateixa, la prioritar en l?elecció serà determinada pel número de registre personal més baix o pel lloc que ocupen en l?ordre de nomenament com a funcionari de carrera.  
- Apartat 3: ordre en què apareixen en les resolucions d'opositors aprovats.  
- Apartat 4: lloc que ocupen en la llista de professorat interí de la Direcció General de Règim Econòmic i de Personal.  
2.3. Confecció dels horaris pel cap d'estudis  
A la vista de la distribució d'assignatures i cursos realitzats pels seminaris respectius, el cap d'estudis confeccionarà els horaris de l'alumnat i del professorat, respectant els criteris pedagògics establerts pel claustre i que figuraran en la programació general anual.  
S'hi tindrà en compte també que el professorat haurà d'impartir cinc períodes lectius diaris com a màxim i dos com a mínim, de dilluns a divendres. No obstant això, l'horari lectiu dels professors que participen en els plans de formació integrats en el Pla de Formació del Professorat i quan la seua organització així ho requeresca, podrà concentrar-se en quatre dies per a facilitar la seua assistència al pla de formació.  
El cap d'estudis tindrà en compte, si s'escau, el professorat que pertany a la junta de personal quan elabore els seus horaris personals.  
Es realitzarà una hora lectiva de tutoria, d'obligat compliment, amb vista a que el tutor puga realitzar les activitats previstes en l'apartat 4.2. de l?epígraf IV.  
3. Aprovació dels horaris  
L'aprovació de la distribució dels horaris de les tutories presencials (grupals i individuals), a distància (tutories presencials i telefòniques, correspondència) i l'atenció a l'alumnat de centres penitenciaris, requerirà l'autorització del director territorial, amb l'informe previ de la Inspecció Educativa, sense perjudici del seu sotmetiment a consideració del claustre per a la seua aprovació en primera instància.  
A aquest efecte, la direcció del centre trametrà la distribució anterior al servei territorial corresponent abans del 10 d'octubre. El director territorial emetrà la resolució corresponent en un termini de quinze dies hàbils.  
4. Compliment de l'horari per part del professorat.  
El control d'assistència del professorat correspon al cap d'estudis. Per a aquesta tasca i per a mantenir el bon funcionament de l'activitat docent del centre, el cap d'estudis comptarà amb la col·laboració dels professors de guàrdia, als qui correspon:  
- Atendre els grups d'alumnes que es troben sense professor per qualsevol circumstància i orientar les seues activitats.  
- Vetlar per l?ordre i el bon funcionament del centre.  
- Finalitzat el seu període de guàrdia, anotar en el comunicat corresponent les absències o retards dels professors i qualsevol altra incidència que es produesca.  
Sense perjudici del que disposen els apartats posteriors, la direcció del centre haurà de trametre a la Unitat d'Inspecció Educativa, durant els cinc primers dies lectius de cada mes, els comunicats de faltes relatius al mes inmediatament anterior, elaborats pel cap d'estudis. En els models habituals s'inclouran les absències o els retards referits a les hores de dedicació al centre, d'acord amb el seu horari personal, independentment que estiguen o no justificats.  
En el quadre estadístic que hi ha en la part superior del comunicat de faltes, es computaran com a classes no fetes només les derivades de la falta d'assistència a classe dels professors, siguen justificades o no, sempre que aquestes no hagen estat substituïdes formalment per un altre professor nomenat a l'efecte.  
Quan es tracte de malaltia o d'incapacitat transitòria serà obligatòria la presentació del comunicat mèdic corresponent lliurat pel facultatiu competent, a partir del segon dia de la malaltia o de la incapacitat. Aquest comunicat s'ajustarà als models oficials de MUFACE o de la Seguretat Social, segons calga.  
Qualsevol absència que es produesca, incloses les d'un dia, haurà de ser. notificada i justificada pel professor corresponent al cap d'estudis al més aviat possible.  
En tot cas, i al marge de la tramitació dels comunicats mèdics de baixa preceptius, el professor haurà de formalitzar i lliurar al cap d'estudis els justificants corresponents el mateix dia de la seua reincoporació al centre. Amb aquesta finalitat, es tindran a disposició del professorat els models de justificants en la direcció d'estudis.  
Una còpia del comunicat de faltes tramés a la Unitat d'Inspecció Educativa es farà pública, en un lloc visible, a la sala de professors. Una altra còpia quedarà a la secretaria del centre a disposició del consell escolar per a la seua consulta.  
Si al cap de cine dies lectius d'haver-se produït la falta no s'ha presentat al cap d'estudis cap justificació o no queda prou justificada amb la documentació aportada, la direcció del centre comunicarà per escrit a la persona interessada la consideració de falta injustificada en el termini màxim de deu dies a partir de la data de la falta.  
La direcció del centre trametrà, dins de la primera quinzena de cada mes, al director territorial corresponent, la llista, referent al mes immediatament anterior, de professors amb faltes, absències o retards no justificats i una còpia de les comunicacions cursades als interessats.  
D'acord amb el que estableix el punt 6 de l'article vuité de la Llei de la Generalitat 7/1991, de 28 de desembre (DOGV de 31), de Pressupostos per a l?Exercici de 1992, i amb independència del que preveu l'article 51 del text refós de la Llei de la Funció Pública valenciana, la diferència en còmput mensual entre la jornada reglamentària de treball i la jornada efectivament realitzada pel funcionari donarà lloc, tret de justificació, a la corresponent deducció proporcional de retribucions.   
Per al càlcul del valor aplicable a l?esmentada deducció es prendrà com a base la totalitat de les retribucions integres mensuals que percep el funcionari dividida per trenta, i, a la vegada, aquest resultat pel nombre d'hores que el funcionari tinga obligació de complir, de mitjana, cada dia. A aquest efecte, l?horari mitjà diari de compliment per part dels professors queda establert en sis hores.  
Pel que fa a la llista de professors o de personal laboral que exercesquen el dret de vaga, la direcció del centre l?haurà de trametre al director territorial corresponent en un termini màxim de deu dies. Es trametrà una llista per cada un dels dies en què s'exercesca el dret de vaga.  
Les esmentades llistes seran prèviament exposades als taulers disposats a aquest efecte, per al coneixement del personal interessat i per a la possible correcció d'errades.  
No obstant això, la direcció del centre s'atindrà en cada ocasió al que dispose l'administració educativa sobre terminis i forma de tramesa del comunicat de vaga.  
D'acord amb el que estableix la disposició addicional dotze de la Llei 30/84 de 2 d'agost (BOE del dia 3), els funcionaris que exercesquen el dret de vaga no meritaran ni percebran les retribucions que corresponguen al temps que hagen estat en aquesta situació, sense que la deducció d'havers que es faça tinga, en cap cas, caràcter de sanció disciplinària ni efecte el règim respectiu de les seues prestacions socials.  
Quan la Inspecció Educativa detecte qualsevol incompliment per part d'un director o d'una directora de les responsabilitats que aquesta ordre li confereix en el control de l'assistència del professorat, siga per no enviar el comunicat de faltes, per fer-ho fora del termini o per no haver realitzat les notificacions subsegüents a què fan referència els paràgrafs anteriors, ho comunicarà al director territorial per a l'adopció de les mesures oportunes.  
III. Horari del personal d'administració, serveis i laboral   
La jornada laboral establerta en el Decret 50/1989, de 18 d'abril (DOGV de 27 de juny), s'haurà de complir íntegrament en el centre, de dilluns a divendres.  
Les vacances i els permisos seran els que estableix la normativa vigent per a tots els funcionaris públics.  
El personal laboral tindrà la jornada, els permisos i les vacances que estableix el conveni col·lectiu.  
El secretari o la secretària del centre vetlarà pel compliment de la jornada del personal d'administració, serveis i laboral, i assabentarà immediatament la direcció de qualsevol incompliment. El procediment que se seguirà serà el mateix que es fixa per al personal docent.  
Si l?incompliment es refereix al personal laboral destinat al centre, caldrà atenir-se al que disposa el conveni laboral en vigor.  
IV. Organs de coordinació didàctica  
Es constituiran els òrgans de coordinació didàctica que s'indiquen tot seguit:  
1. Seminaris didàctics  
Es constituiran seminaris didàctics de les matèries següents: ciències naturals, dibuix, educació física i esportiva, filosofia, física i química, francés, geografia i història, geografia, anglés, llatí, llengua i literatura espanyola, matemàtiques, música, religió i valencià.  
Es podran impartir, a més a més, classes d'altres llengües estrangeres si està constituït el seminari corresponent.  
El cap de seminari serà el professor d'ensenyament secundari amb la condició de catedràtic de la matèria respectiva. Si no hi ha cap professor de la matèria amb aquesta condició, el cap del seminari serà el professor d'ensenyament secundari d'aquesta matèria que designe la direcció, després d'escoltar el seminari. La direcció designarà com a cap un professor interí en els casos en què no hi haja professor numerari.  
Quan hi haja més d'un professor d'ensenyament secundari amb la condició de catedràtic d'una mateixa matèria, el cap del seminari serà el qui designe la direcció, després d'escoltar el seminari.  
En els casos en què hi haja un únic professor d'ensenyament secundari amb la condició de catedràtic i aquest exercesca un càrrec directiu, la direcció podrà adscriure com a cap de seminari, després d'escoltar els seus membres, un altre professor del seminari. Aquest professor exercirà les funcions previstes en l'apartat 3 d'aquest epígraf i li serà aplicat el complement específic corresponent i la reducció d'horari prevista per a exercir aquesta funció.  
2. Departament d'orientació  
Es constituirà el departament d'orientació creat per l?Ordre de 14 de febrer de 1990, de la Conselleria de Cultura, Educació i Ciència (DOGV de 30 d'abril).  
3. Funcions dels seminaris i departament d'orientació  
3.1. Seminaris didàctics  
a) Els seminaris realitzaran la programació didàctica de les seues matèries sota la coordinació i la direcció del cap de seminari, abans del començament de les activitats lectives. Els caps de seminari redactaran la programació didàctica de principi de curs i la memòria final, d'acord amb els acords adoptats pel conjunt dels components del seminari.  
La programació inclourà, necessàriament, els aspectes següents:  
- Els objectius que es pretén aconseguir.  
- La metodologia que s'emprarà.  
- Les estratègies que es desplegaran per a l'adquisició, per part de l'alumnat, de les tècniques d'estudi de les matèries respectives.  
- La distribució temporal dels continguts de la matèria que s'impartirà.  
- Els sistemes d'avaluació i recuperació que se seguiran amb referència especial als mínims exigibles i als criteris de qualificació.  
- Les programacions de les EATP adscrites a cadascun dels seminaris.  
- Les programacions de les activitats previstes en l'ordre de 31 de maig de 1990 (DOGV de 28 de juny) que hagen estat autoritzades.  
En l?elaboració de les programacions es tindran en compte les directrius i els criteris emanats del claustre de professors relatius a activitats docents i del consell escolar relatius a activitats complementàries.  
Si algun professor o professora del seminari discrepa de la programació. elaborada, sempre tindrà el dret i l?obligació de presentar i dur a terme una programació i metodologia alternatives, respectant sempre els nuclis bàsics de continguts determinats pels plans d'estudis vigents.  
La programació de cada un dels seminaris s'inclourà en la programació general anual del centre.  
Els caps de seminari faran el seguiment de les programacions. D'aquest seguiment quedarà constatació en les actes de reunió del seminari.  
b) La direcció del centre comprovarà que l?elaboració de les programacions dels seminaris didàctics s'ajusta formalment al que estableix el punt a) d'aquest apartat. En cas contrari, la direcció tornarà al seminari la programació per a la seua reelaboració. Correspon a la Inspecció Educativa la revisió i el seguiment de les esmentades programacions, i si s'escau, enviarà a cada seminari un informe en què figuren les observacions a la programació que consideren oportunes.  
c) Correspon també als seminaris didàctics:  
- Promoure la investigació educativa i el perfeccionament dels seus components.  
- Renovar la metodologia didàctica.  
- Elaborar criteris comuns per a l'avaluació.  
- Establir les activitats de recuperació per a l'alumnat amb assignatures pendents i les d'aprofundiment i de reforç.  
- Organitzar i realitzar activitats complementàries com ara: viatges o intercanvis d'estudi, activitats culturals, coeducatives, de transició, conferències i altres.  
- Realitzar les possibles proves parcials per a l'alumnat amb assignatures pendents. L'avaluació i la qualificació posterior es farà d'acord amb els criteris comuns fixats en la programació. La coordinació i l?organització d'aquestes activitats serà responsabilitat directa dels caps de seminari.  
Els serveis territorials, mitjançant la Inspecció Educativa, assessoraran i coordinaran sobre les activitats dels seminaris i, si fa el cas, difondran les experiències i les aportacions que siguen d'interés general.  
d) El seminari farà reunions que seran d'assistència obligada per a tots els seus membres. Almenys una vegada al mes, les reunions del seminari tindran per objecte avaluar el desenvolupament de la seua programació i l'aplicació de les mesures correctores que aqueixa avaluació aconselle; tot allò que es tracte en aquestes sessions s'arreplegarà en les actes corresponents que redactarà el cap del seminari. Al final del curs s'arreplegarà en una memòria la valoració dels resultats obtinguts i les activitats realitzades.  
3.2. Departament d'orientació  
3.2.1. El departament d'orientació té com a funcions prioritàries possibilitar que l?orientació escolar, a la qual tot alumne té dret, i la tasca tutorial, part essencial del procés educatiu, s'integren en la programació general anual del centre.  
Per a això, ha de convertir-se en el recurs tècnic que permeta donar suport i coordinar l'acció tutorial dels professors i l?orientació escolar, acadèmica, vocacional i professional dels alumnes, per a la qual cosa comptarà amb l'assessorament tècnic de l?equip psicopedagògic escolar.  
La planificació d'activitats del departament es desenvoluparà, doncs, entorn d'aquestes dues funcions prioritàries:  
a) Suport a l'acció tutorial  
El departament d'orientació realitzarà anàlisis i estudis referents a les necessitats de l'alumnat i dels recursos de què disposa el centre per a donar-los resposta per tal d'assessorar el professorat en qüestions pràctiques d'organització i d'agrupament de l'alumnat, fent especial atenció al tractament flexible de la diversitat, les aptituds, els interessos i les motivacions que té.  
Promourà, també, accions encaminades a afavorir la sensibilització i el canvi d'actituds que possibiliten la integració de l'alumnat amb necessitats educatives especials, assessorant tècnicament i proporcionant material, en la mesura de les seues possibilitats, per a realitzar les adaptacions curriculars de centre, d'aula o individuals que es detecten com a necessàries.-  
Així mateix, col·laborarà amb el professorat en la resolució dels possibles problemes d'aprenentatge detectats en l'alumnat, elaborarà, si fa al cas, sistemes d'intervenció, tècniques psicopedagògiques d'instauració de capacitats bàsiques i estratègies de treball intel·lectual i habilitats socials, i E proporcionarà suport tècnic perquè l'alumnat utilitze convenientment tècniques de treball intel·lectual.  
b) Orientació  
El departament d'orientació coordinarà, sistematitzarà i, si fa el cas, organitzarà la informació i l'assessorament a l'alumnat sobre temes educatius i professionals. En aquest àmbit, tendirà especialment a afavorir el pas de l'alumnat quan accedesca a un altre nivell, a una altra modalitat d'ensenyament o a la vida activa, i a orientar-lo davant les diverses opcions curriculars i professionals, sobre tot, en el moment de la transició al món del treball.  
3.2.2. El departament d'orientació realitzarà la programació de les seues actuacions sota la direcció del cap d'estudis. Aquest es responsabilitzarà del compliment de la programació anual del departament.  
Aquesta programació anual inclourà, necessàriament, els aspectes següents:  
- Els objectius que es pretén aconseguir.  
- Proposta d'activitats i recursos que s'utilitzaran.  
- La distribució temporal d'objectius i d'activitats.  
En l?elaboració de la programació es tindran en compte les directrius i els criteris emanats del claustre de professors relatius a materials del departament d'orientació.  
La programació del departament s'inclourà en la programació general anual del centre.  
El cap d'estudis realitzarà el seguiment de la programació. D'aquest seguiment deixarà constatació en les actes de reunió del departament.  
3.2.3. El departament d'orientació farà reunions que seran d'obligada assistència per a tots els seus membres. Almenys una vegada al mes, les reunions del departament tindran com a objecte avaluar el desenvolupament de la seua programació i aplicar les mesures correctores que aqueixa avaluació fa aconsellable.  
Al final del curs s'arreplegarà en una memòria la valoració dels resultats obtinguts i de les activitats dutes a terme.  
3.2.4. Per a fer possible el compliment de les tasques dels seminaris didàctics i del departament d'orientació, i facilitar les reunions periòdiques entre els components d'un mateix seminari, el cap d'estudis, quan confeccione els horaris, reservarà una hora a la setmana en la qual els membres de cada seminari queden lliures d'unes altres activitats. Aquesta hora figurarà en els horaris individuals respectius.  
4. Tutories  
4.1. Nomenament de tutors  
En l'IBAD cada alumne tindrà un tutor. Aquest el designarà la direcció del centre, a proposta del cap d'estudis i tenint en compte els criteris que, a aquest efecte, propose el claustre de professors.  
4.2. Funcions dels professors-tutors  
Els professors-tutors han de vetlar pel desenvolupament correcte del procés educatiu dels alumnes.  
Per a això, han de fomentar la coordinació del treball dels professors quant a metodologia, organització, seguiment dels alumnes i criteris d'avaluació, afavorint l'adaptació del currículum a les característiques individuals.  
La tasca de tutoria ha de tendir, també, a afavorir l'autoconeixement, l'autoestima i el desenvolupament personal dels alumnes, a potenciar la seua autoavaluació i a promoure la integració màxima en el centre de l'alumnat amb necessitats educatives especials, elaborant les adaptacions curriculars que considere necessàries, per a la qual cosa comptarà amb l'assessorament i col·laboració del departament d'orientació i dels seminaris corresponents.  
Els professors-tutors són els responsables de coordinar l?elecció de delegats i de presidir, coordinar i organitzar el desenrotllament de les sessions d'avaluació, redactar les conclusions i realitzar el seguiment dels acords presos, llevat de les sessions finals del curs d'orientació universitària, que seran presidides pel director o la directora del centre.  
Així mateix, han d'actuar en els conflictes d'ordre acadèmic o disciplinari que afecten els alumnes dels quals és tutor.  
En l?hora lectiva setmanal de tutoria, realitzaran activitats que ajuden els alumnes a l'adquisició de tècniques de treball ' intel·lectual que afavoresquen la seua participació en la direcció dels seus estudis.  
Així mateix, informaran els alumnes de totes les normes reguladores del procés educatiu que els afecten i els ajudaran a determinar i resoldre els conflictes que puguen sorgir-los.  
Les hores complementàries de tutoria estaran destinades a realitzar les activitats següents:  
- Formalitzar la documentació administrativo-pedagògica de l'alumnat. -  
- Col·laborar amb el departament d'orientació del centre.  
- Convocar, al començament de curs, els alumnes per informar-los: de l?horari de classes, del professorat responsable de cada assignatura, de les hores de tutoria, del reglament de règim interior, dels drets i deures de l'alumnat, de les reclamacions de notes, de la legislació sobre consum de tabac i d'alcohol i de totes les normes reguladores del procés educatiu que els afecten.  
- Rebre l'alumnat durant la resta del curs per tal d'informar-lo de la marxa acadèmica, el rendiment i les dificultats i de suggerir-li mètodes de col·laboració en el seu procés educatiu, com també recollir la informació que aporte per tal d'aconseguir un millor coneixement del propi alumnat.  
- Orientar i assessorar l'alumnat sobre l?evolució escolar, les possibilitats educatives i professionals posteriors, dotant-lo d'elements no discriminatoris per a la presa de decisions sobre l?orientació, tendents a corregir les desigualtats socials com són, entre d'altres, les existents per raó de sexe.  
El cap d'estudis coordinarà el treball dels tutors i hi ni mantindrà les reunions periòdiques que caldran.  
4.3. Hores de tutoria  
L'horari dels professors-tutors inclourà:  
- Una hora lectiva setmanal per a la realització d'activitats de tutoria amb l'alumnat.  
- Dues hores complementàries setmanals per a l'atenció d'alumnes, reunions amb el cap d'estudis o amb el departament d'orientació.  
Aquestes hores de tutoria es consignaran en els horaris individuals i es comunicaran als alumnes a l?inici del curs acadèmic.  
V. Ensenyament en valencià  
D'acord amb l'article 19 de la Llei d'Us i Ensenyament del Valencià, els centres de les poblacions que figuren en l'article 35 de l'esmentada llei i els centres que, sense estar ubicats en zona de predomini lingüístic valencià, són receptors d'alumnat procedent d'aquestes poblacions, podran realitzar aquest tipus d'ensenyament en les modalitats de línia o d'assignatures en valencià.  
1. Llengua vehicular d'ensenyament  
S'actuarà segons els criteris següents:  
a) Abans del dia 25 de setembre i en el marc del pla anual de normalització lingüística, els professors comunicaran a la direcció del centre la llengua vehicular en què impartiran les seues classes, d'acord amb les possibilitats organitzatives del centre.  
b) Entre el 25 i 30 de setembre s'exposarà en el tauler a'anuncis del centre l?oferta d'ensenyament en les dues llengües oficials perquè els pares, tutors o alumnes majors d'edat, individualment i per escrit, hi facen les al·legacions que estimen oportunes i es puguen adoptar, segons les possibilitats del centre, les mesures organitzatives necessàries.  
c) Així mateix, el director del centre trametrà al director territorial, el primer dia del curs, una llista de tot el professorat, especificant la llengua vehicular d'ensenyament que ha adoptat.  
VI. Salut i higiene  
La salut i la higiene son aspectes essencials que cal tenir en compte en la formació integral dels alumnes. Per a això, els centres promouran activitats que fomenten valors, hàbits i actituds que afavoresquen la protecció de la salut, creant un ambient favorable.  
A aquest efecte, es farà el que disposa l?Ordre de la Conselleria de Cultura, Educació i Ciència de 15 de gener de 1990 (DOGV de 13 de febrer), sobre la venda, la distribució i el consum de tabac i begudes alcohòliques i la Resolució de la Direcció General d'Ordenació i Innovació Educativa de 15 de gener de 1990 (DOGV de 13 de febrer), sobre limitacions en el consum del tabac en els centres públics de nivells no universitaris.


Còpia Permalink ELI